Horná ulica (Banská Bystrica)

Horná ulica je ulica v centrálnej časti Banskej Bystrice. Je spojená s Námestím SNP, ulicami Skuteckého, Komenského, Kukučínova, Železničiarska, Československej armády a Partizánska cesta. Nachádza sa tu viacero cenných budov a niekoľko inštitúcií, medzi nimi Vila Dominika Skuteckého, súčasť Stredoslovenskej galérie a kultúrna pamiatka Kamenná vila.

 Dejiny 
Ulica sa začala formovať v 15. storočí, väčšina domov pochádza zo 16. a 17. storočia. Ich renesančný a barokový vzhľad bol z väčšej časti priebehom 18. storočia nahradený Art noveau.

Horná ulica tvorila spojnicu Banskej Bystrice s Horehroním. Jej zadná (východná) časť bola mimo mestského opevnenia. Hlavne za tzv. Hornou bránou mala viac vidiecky ako mestský charakter. Zmeny k urbanizácii nastali po zbúraní Hornej brány a dobudovaní železničného spojenia so Zvolenom v roku 1873. Časť dnešnej Hornej ulice sa stala Nádražnou (stanica stála na inom mieste ako dnes až do polovice 50. rokov 20. storočia).

 Opis 
 dom č. 11: renesančný dom z prvej polovice 17. storočia s neoklasickými motívmi z 19. storočia
 dom č. 18: v dome sídlila jedna z prvých tlačiarní na území dnešného Slovenska, Filip Machold sa stal tlačiarom v roku 1830
 dom č. 21: v dome tzv. Evanjelického spolku sa uskutočnilo vysielanie Slobodného slovenského vysielača začiatkom SNP.
 dom č. 25: tzv. Hungária. Tento dom bol postavený v roku 1896 v secesnom štýle, obsahoval obytné, kancelárske a reštauračné priestory. Na prízemí bývala kaviareň Hungária. V budove tiež od medzivojnového obdobia do polovice 20. storočia sídlila pošta.
 Horná brána: stála v miestach domov č. 36 a 37.
 dom č. 55: Vila Dominika Skuteckého, postavená v roku 1896 podľa maliarovej predlohy. Dnes je sídlom permanentnej výstavy jeho diela.
 dom č. 60: Budova zdravotnej poistovne bola postavená v roku 1929. Areál zdravotníckych služieb, Poliklinka nesie prvky funkcionalizmu 30. a 40. rokov.
 dom č. 69: je secesná stavba Kamenná vila

 Galéria starej a dočasnej autobusovej stanice, výstaby novej stanice 

 Referencie 

 Iné projekty 

 Pozri aj 
 Zoznam ulíc a námestí v Banskej Bystrici

Kategória:Ulice v Banskej Bystrici
Kategória:Banská Bystrica (mestská časť)